b'\n_START_ARTICLE_\nHenrik Havrehed\n_START_PARAGRAPH_\nHenrik Holger Havrehed (25. september 1928 i Morud \xe2\x80\x93 25. februar 1995 i S\xc3\xb8nderholm) var translat\xc3\xb8r i tysk og dansk historiker._NEWLINE_Henrik Havrehed blev dr.phil ved Odense Universitet i 1987, selv om han ikke var universitetsuddannet historiker; Det var p\xc3\xa5 disputatsen De tyske flygtninge i Danmark 1945-49. Aage Trommer og Tage Kaarsted var hans opponenter og vejledere. Han oversatte disputatsen til tysk i 1989 Die deutschen Fl\xc3\xbcchtlinge in D\xc3\xa4nemark 1945-49._NEWLINE_Henrik Havrehed var lektor ved Aalborg Handelsskole og redakt\xc3\xb8r af bladet Handelsskolen. Han var Undervisningsministeriets fagkonsulent i tysk p\xc3\xa5 handelsh\xc3\xb8jskolerne. Han udgav i 1977 l\xc3\xa6rebogen BRD og DDR. Tyske sagprosatekster. Han tog sin afsked i 1981 p\xc3\xa5 grund af en muskellidelse, han erhvervede som ung._NEWLINE_Ved sin d\xc3\xb8d arbejdede Henrik Havrehed p\xc3\xa5 et tobindsv\xc3\xa6rk om den tyske rigsbefuldm\xc3\xa6gtigede i Danmark under 2. verdenskrig, Werner Best. Han interviewede Werner Best i dennes hjem i M\xc3\xbclheim i april 1981 og november 1983._NEWLINE_I november 1993 interviewede Henrik Havrehed den svejtsiske l\xc3\xa6ge Maurice Rossel, der for R\xc3\xb8de Kors bes\xc3\xb8gte j\xc3\xb8derne i Theresienstadt under krigen. Noter, kilder og avisudklip om redningen af de danske j\xc3\xb8der og centrale personer fra bes\xc3\xa6ttelsesmagten findes nu p\xc3\xa5 Rigsarkivet i K\xc3\xb8benhavn._NEWLINE_Privatarkivet og det uf\xc3\xa6rdige manuskript til f\xc3\xb8rste bind om Werner Best er v\xc3\xa6sentlige kilder til den f\xc3\xb8rste danske biografi om Werner Best, der udkom i juni 2013._NEWLINE_Henrik Havrehed var s\xc3\xb8n af konservator og kunstmaler Holger Havrehed.'